Hansen kom fra Finnmark. Han var opprinnelig filialbestyrer for samvirkelaget i Kirkenes, men ble i 1951 heltidsansatt i Norges handels- og kontorfunksjonærers forbund. Han var distriktssekretær i de tre nordligste fylkene og deretter varaformann i forbundet fra 1968, før han ble formann i 1980. Hansen var tilsluttet Arbeiderpartiet og var formann i Tromsø Arbeiderparti fra 1952 til 1959. Han var medlem av sentralstyret i DNA fra 1973 til 1975.